Document ID: /roh_data/filtered/swiss_laws_in_ROHinterleaved.jsonl.gz/8970

This text was translated from EN into Rumantsch Grischun.

The condominium owners bear the charges in relation to the communal parts of the property and the costs of joint administration in proportion to the value of their shares. In particular, such charges and costs include:1. regular maintenance, repairs and renovations of the communal parts of the parcel of land and the building and shared fittings and installations;2. administration, including remuneration of the administrator;3. public duties and taxes imposed collectively on the co-owners;4. interest and capital repayments to lenders to whom the property is pledged or to whom the condominium owners are jointly and severally liable. Where specific parts of the building, fittings or installations are of little or no benefit to certain condominium owners, the allocation of shared costs must take this into account.

Ils proprietaris en condomini ston prestar contribuziuns en la proporziun da lur quotas da valur vi da las grevezzas da la proprietad cuminaivla e vi dals custs da l’administraziun cuminaivla. Talas grevezzas ed expensas èn spezialmain:1. las expensas per il mantegniment current, per reparaturas e per renovaziuns da las parts cuminaivlas dal bain immobigliar e da l’edifizi sco er dals stabiliments e dals indrizs cuminaivels;2. ils custs da l’activitad administrativa inclusiv l’indemnisaziun da l’administratur;3. las contribuziuns e las taglias da dretg public che vegnan imponidas al collectiv dals proprietaris en condomini;4. ils tschains e las amortisaziuns che ston vegnir pajads als crediturs segirads tras l’impegnaziun da l’immobiglia u vers ils quals ils proprietaris en condomini èn s’obligads solidaricamain. Sche tschertas parts da la construcziun, tscherts stabiliments u tscherts indrizs servan mo fitg pauc u nagut dal tut a singuls cumproprietaris, sto quai vegnir resguardà tar la repartiziun dals custs.